b'\n_START_ARTICLE_\nSilketerner\n_START_SECTION_\nBiologi\n_START_PARAGRAPH_\nFuglene holder i hovedsak til rundt og p\xc3\xa5 korall\xc3\xb8yer og atoller med vegetasjon. Artene er ikke spesielt pelagiske, men ern\xc3\xa6rer seg i farvannet rundt \xc3\xb8yene. De bygger redet i tr\xc3\xa6r og busker eller i stenete skr\xc3\xa5ninger og klipper. Kosten best\xc3\xa5r hovedsakelig av fisk. Bortsett fra st\xc3\xb8rrelsen (25\xe2\x80\x9330 cm og cirka 23 cm) er artene forholdsvis like. Noen betrakter derfor dvergsilketerne (G. microrhyncha) som en underart av silketerne (G. alba), men de skiller seg ogs\xc3\xa5 p\xc3\xa5 flere andre vesentlige punkter enn st\xc3\xb8rrelsen, blant annet p\xc3\xa5 det sorte rundt \xc3\xb8ynene, fargen p\xc3\xa5 prim\xc3\xa6rfj\xc3\xa6rene, og fargen og formen p\xc3\xa5 nebbet.'